चित्रकार धुरंधर मार्ग

चित्रकार धुरंधर मार्ग हा मुंबई येथील खार परिसरात असलेला एक रस्ता मार्ग आहे.
पार्श्वभूमी
इसवी सन १८९६ मध्ये मुख्य मुंबई (दक्षिण मुंबई - वांद्रे ते चर्चगेट) येथे प्लेग ची साथ आली. त्या साथीमध्ये अनेक लोकांना लागण होऊन बरीच माणसे दगावली. त्यावेळी मुख्य मुंबई सोडून बरेच लोक मुंबई उपनगरात राहावयास गेले. दक्षिण मुंबई येथील मूळ स्थानिक रहिवासी असलेले पाठारे प्रभू समाजातील काही लोकही स्वच्छ हवा, साफ पाणी,आणि निरोगी जागा उपलब्ध असलेल्या खार येथे गेले व तेथेच कायमस्वरूपी राहावयास लागले. येथेच पाठारे प्रभू नगर स्थापन करून ते कायमचे स्थिरस्थावर झाले. येथे आलेल्या अनेक पाठारे प्रभू समाजातील लोकांपैकी एक कुटुंब चित्रकार महादेव विश्वनाथ धुरंधर यांचे होते.त्यांना ब्रिटिश सरकारने रावबहादूर ही पदवी बहाल केली होती.त्यांचा अंबा सदन हा बंगला होता.रावबहादूर महादेव विश्वनाथ धुरंधर यांच्या स्मरणार्थ या बंगल्याजवळून जाणाऱ्या रस्त्याला बृहन्मुंबई महानगरपालिकेने चित्रकार धुरंधर मार्ग हे नाव दिलेले आहे.महाराष्ट्र टाईम्स, मुंबई टाईम्स, मंगळवार,९ जुलै २०२४.लेखन -संदीप दहिसरकर-पुरातत्व शास्त्र व कला इतिहास तज्ञ.
संदर्भ व नोंदी

वर्ग:मुंबईमधील रस्ते